Taraba, Tomáš, poslanec NR SR (2020-07-09):
Ďakujem veľmi pekne za slovo. Dámy a páni, máme v Národnej rade predložené štyri návrhy, ktoré určitým spôsobom chcú dopomôcť k tomu, aby na Slovensku sa mali právo deti narodiť, pretože je to jedno z najviac nerešpektovaných práv aj v pomere s okolitými krajinami, kedy Slovensko systematicky zabíja svoje vlastné deti, a robí to už 60 rokov. Myslím si, že každý na toto má urobený vlastný názor a každý vie, o čo ide. Jeden návrh zákona sme predložili aj my s pánom Podmanickým a pánmi Kuffovcami. Tento návrh s najväčšou pravdepodobnosťou buď stiahneme, alebo posunieme práve preto, že cieľom tohoto zákona bolo, aby svojím spôsobom koalícia prišla s niečím veľmi minimálne identickým. To, čo ste predložili, vo veľmi veľa častiach presahuje ten minimalistický návrh. Nepredložili sme ho tak, lebo by sme ho považovali za zákon, ktorý nejakým spôsobom ochraňuje život, pretože tie návrhy predložili skôr Kotlebovci. A práve preto, keďže naším cieľom bolo, aby sme rozhýbali po štyroch mesiacoch aj konkrétne hlasovania o týchto veciach, pretože nie je normálne, že sme dokázali akceptovať takmer 10-miliardový deficit pri boji za ochranu ľudských životov pri koronakríze, a medzitým nám bolo ako keby jedno, že 2-tisíc detí sa nemohlo za toto obdobie narodiť. Tak svedčí to iba o tom, že možno prestávame veriť v to, že človek je nositeľom ľudského života vo všetkých svojich fázach. To, čo sa v podstate udialo, a môžete to aj teraz vidieť, že ten váš koaličný návrh sa snaží veľmi často zdôrazňovať, že vlastne nerieši ochranu života, nejde po potratoch a tak ďalej, prináša tie ekonomické návrhy, ktoré by mali stimulovať ženy, aby deti prijímali. Tak môžete na vlastnej koži vidieť, že pre liberálov je aj toto veľa. Jednoducho je to faktom, že existuje skupina politikov, a ktorá aj čoraz početnejšia, možno aj na Západe to vidíme úplne na dennom poriadku, podľa ktorej sa úroveň civilizácie meria podľa toho, ako efektívne, rýchlo, kvalitne vieme vraždiť deti. Proste takto to znie, stačí sa ísť pozrieť do New Yorku, kde guvernér New Yorku prišiel s tým, že v deň pôrodu môžete zavraždiť dieťa. Dokonca tie zákony idú tak ďaleko, že ak to dieťa nejakým spôsobom prežije tú vraždu a zostane na stolíku, tak nemôže lekár mu v ničom pomôcť. Ak mu pomôže, tak bude trestne stíhaný ten lekár, pretože zabránil dokonaniu tejto vraždy a tým pádom zasiahol do života vlastne tej ženy. Ja som otec štyroch detí, piate máme na ceste s tým, že nám bolo potvrdené pri jednom, pri druhom našom dieťati, že sa určite narodí s genetickými poruchami. Odmietli sme ísť na absolútne všetky tie odporúčané procedúry, ktoré nám ten, ja to nazývam Mengele, navrhoval. Dieťa sa narodilo úplne zdravé. Chcem to zdôrazniť, že aby sme si povedali úplne jasne. Otázka života týchto detí nezávisí od nejakej chudoby, rovnako tak ako nezávisí kradnutie od chudoby. Môžeme si to tu rozprávať, môže to znieť oveľa tak akože ľúbivejšie, že postavíme ešte tisíc bytov, ešte 10-tisíc bytov, ešte také zariadenie, onaké zariadenie. Jednoducho potraty sú biznis, sú to špinavý biznis. Počúvame to aj dnes, že ako klesajú na Slovensku. Trošku ma prekvapuje, keď niekedy aj ochrancovia života tvrdia, že vlastne netreba nič robiť, lebo veď čísla idú dole. No nejdú dole. Na Slovensku sa len deje to, že čoraz menej potratov je vykonávaných klinicky, a deje sa to, nahrádza sa to tými tabletkami. To znamená situáciou, kedy žena je ešte viac ohrozená, pretože je ponechaná sama na svoj osud doma. Celá tá procedúra je oveľa viac ešte nebezpečnejšia. Takže ja tento zákon, ktorý ste predložili, považujem za chvályhodný. Ďakujem, že ste ho predložili. Všetkým ďakujem, ktorí čokoľvek predložili. My podporíme všetky zákony. Bol by som rád, keby naozaj môžete čokoľvek úspešne spraviť pre Slovensko, pokiaľ pri týchto zákonoch budete hlasovať za vraždy tých detí, nikdy nebudete úspešní ani ako ľudia, ani ako politici. Jednoducho vražda nikdy nie je, dieťaťa, akýmkoľvek riešením sociálnych problémov. Ak je, tak potom dajte návrh, že treba ísť vystrieľať brazílske slamy, pretože aj tam sú sociálne problémy. Pani Laššáková tu povedala, že pozná nejaké týrané dieťa, vlastne ho mali zabiť, lebo otec ho týra. Tak sa pýtam, dali ste trestné oznámenie na toho otca? No, to znamená, čo s tým má to dieťa? Tak potom riešte toho otca, ktorý týra. My budeme riešiť nekonečne, to dieťa raz keď je obeťou čohokoľvek, to dieťa treba chrániť. A je úroveň civilizácie nás všetkých, či sa vieme, alebo nevieme postaviť za tých, ktorí nemajú na advokátov, ktorí nemajú na to, aby sa za nich niekto ozval, ktorý ich začal chrániť. A jednoducho tento parlament má jedinečnú šancu a v tomto chcem, aby sme boli zajedno, má jedinečnú šancu posunúť túto agendu dopredu po 30 rokoch. A je úplne jedno, kto je z akého politického spektra. Našu podporu máte pre akékoľvek zákony. Do budúcna budem rád, ak sa, ak sa v tejto veci zhodneme všetci, a ja to beriem ako prvý krok, toto neberme, že je o ochrane života, ani ten zákon sa nenazýva inak. To znamená, že treba to prijať ako fakt, pre, pre liberálov, čokoľvek pôjde cestou ochrany života, je pre nich neprijateľné. A jednoducho nevysielajme signály, že sa im pomaly budeme ospravedlňovať, že my chceme chrániť deti. Jednoducho sú politici, podľa ktorých je civilizačná úroveň to, že ako efektívne tie deti vraždiť vieme, a je druhá kategória politikov, ktorí tie deti chrániť chcú a chrániť budú. A nech si na to zvykajú. A našu podporu na toto vždy mať budete. A preto vás v tomto pozývam, aby toto nebol braný ako krok, že týmto končíme. Toto je krok, kedy iba začíname. Ďakujem veľmi pekne.